Amfiktiono

Li regis Atenon dum dek (aŭ en alternativaj rakontoj, dek du) jaroj, kaj fondis la Amfiktionan ligon, kiu tradicie renkontiĝadis en Termopiloj ĝis historiaj tempojPaŭzanio. Priskribo de Grekio, 10.8.1.Dionizo el Halikarnaso. Antikvaĵoj, 4.25.3.. Ĝi estis alianco de dek du grekaj regnoj, kies delegitoj (nomigitaj Amfiktionoj laŭ li) kunvenis origine en Delfo, po du ĉiu urbo, dufoje jare. Ĝiajn dekretojn oni konsideris kaj obeis kiel volo de la gedioj. Proksime al la Amfiktiona konsiliejo, en la urbeto Antelo, troviĝis heroa templo dediĉita al li, ĉe la rivero AsopoHerodoto. Historioj, 7.200.2.. Onidire, Amfiktiono estis la unua homo kiuj interpretadis la sonĝojn, kaj ricevadis taŭgajn aŭgurojn per tioFrançois Noël. Dictionnaire Universel de la Fable et de la Mythologie.. Laŭ kelkaj verkistoj, dum lia reĝado okazis la tiel nomata Deŭkaliona diluvoJunianus Justinus. Historiarum Philippicarum, 2.6..

Amfiktiono gastigis Dionizon dum lia vizito al Ateno. Kompense, la vina dio instruis al sia gastiganto la ĝustan manieron miksi akvon kaj vinon laŭ taŭgaj proporciojEŭstatio. Pri Homero, p. 1815., kaj pro tio Amfiktiono dediĉis templon al Orta Dionizo (Dionizo la ĝusta) kaj al la muzoj. Paŭzanio priskribis etajn skulptaĵojn de Amfitriono, videblajn en konstruaĵo apuda al la atena Teatro de Dionizo, kiuj atestas la proksiman rilaton de tiu reĝo al la dioPaŭzanio. Priskribo de Grekio, 1.2.5.. Tamen, Amfiktiono estis detronigita fare de Eriktonio, plia aŭtoĥtono kiu iĝis reĝo de Ateno.

La filo de Amfiktiono, Itono, estis siavice patro de Beotio, Jodamo kaj Kromio, kun MelanipoPaŭzanio. Priskribo de Grekio, 5.1.4. aŭ Arno. Amfiktiono ankaŭ havis filinon, kies nomo aperas en neniu fonto, kiu estis la patrino de Kerkiono (kun Posejdono) kaj Triptolemo (kun Raro)Paŭzanio. Priskribo de Grekio, 1.14.3.. Kelkaj versioj aldonas ke Amfiktiono havis, kun Ktonopatro, plian filon nomiĝintan FiskoEŭstatio. Pri Homero, p.277., kvankam aliaj konsideras lin nepo lia, per Etolo (filo de Amfiktiono laŭ tiu lasta versio)Stefano de Bizanco. Ethnika. Physkos..

Genealogia arbo de la mitaj reĝoj de Ateno

 Amfiktiona, epiteto de Demetro 
Amfiktiono aŭ Amfiktioniso estis epiteto de Demetro en la urbo Antelo, ĝuste ĉar ĉiu solena malfermo de la kunvenoj de la Amfiktiona ligo en tiu urbo komencis per oferado al la diino en la tiea templo dediĉita al ŝiStrabono. Geografio, 9 p.429..

 Notoj kaj referencoj 

Kategorio:Aŭtoktonoj
Kategorio:Deŭkalionidoj
Kategorio:Epitetoj de Demetro
Kategorio:Herooj de la helena mitologio
Kategorio:Mitaj reĝoj de Ateno